Dzə́mə́lán Ǹtondôbə, amú á nə ḿbəŋ, amú m̀kpáán mətǐŋ wóé ó nə kolé. 2Dzə́mə́lán Zambá bəzambá, amú m̀kpáán mətǐŋ wóé ó nə kolé. 3Dzə́mə́lán Ǹtí bətí[43], amú m̀kpáán mətǐŋ wóé ó nə kolé. 4Énye etám á ngábɔ məsimbá mə̄nén, amú m̀kpáán mətǐŋ wóé ó nə kolé, 5m̀fəfə́g ńkom yób ai sí, amú m̀kpáán mətǐŋ wóé ó nə kolé, 6A wónó fə̄ sí á məndím á yōb, amú m̀kpáán mətǐŋ wóé ó nə kolé. 7Énye a ngákom mim̀fifyɛ mīnén, amú m̀kpáán mətǐŋ wóé ó nə kolé, 8ńló dzóbo yǎ ā dzóe məmǒs, amú m̀kpáán mətǐŋ wóé ó nə kolé, 9ngɔn ai atítie nə́ bí dzóe məlú, amú m̀kpáán mətǐŋ wóé ó nə kolé. 10Énye a ngáman Égîptɛn miǹtól mí bɔ́n, amú m̀kpáán mətǐŋ wóé ó nə kolé, 11ńdɔ a ngákúli Ísraɛ̂l wé, amú m̀kpáán mətǐŋ wóé o nə kolé, 12ai fím yǎ wɔ́ ai enam nsámán, amú m̀kpáán mətǐŋ wóé ó nə kolé, 13A tsígí máŋ bimvyal á zāŋ bifas bíbɛ̄, amú m̀kpáán mətǐŋ wóé ó nə kolé, 14ńdɔ a ngábɔ̄ nə́ Ísraɛ̂l a lod á zə̄zǎŋ, amú m̀kpáán mətǐŋ wóé ó nə kolé, 15A féndé Farawóŋ á máŋ étē ai miǹkán míé fūfulu, amú m̀kpáán mətǐŋ wóé ó nə kolé. 16Ńdɔ a ngákə ai ayóŋ díé á ńkōd ńnam, amú m̀kpáán mətǐŋ wóé ó nə kolé, 17A dzimbi mīńkúkúmá mīnén, amú m̀kpáán mətǐŋ wóé ó nə kolé, 18A wé bīwólō miǹkúkúmá, amú m̀kpáán mətǐŋ wóé ó nə kolé, 19Sihôn, ǹkúkúmá Amorít, amú m̀kpáán mətǐŋ wóé ó nə kolé, 20Og, ǹkúkúmá yā Bashân, amú m̀kpáán mətǐŋ wóé ó nə kolé. 21Ńdɔ a ngáman kab sí dzābán ngab ngab, amú m̀kpáán mətǐŋ wóé ó nə kolé, 22ngab elíg ású Ísraɛ̂l, etúgā dzíé, amú m̀kpáán mətǐŋ wóé ó nə kolé,